Francisco Carballo

Francisco Carballo Carballo, nado en Celeirón (Asadur, Maceda) o 8 de marzo de 1925 e finado en Salamanca o 29 de novembro de 2014, foi un escritor, sacerdote e teólogo galego.
 Traxectoria 
No ano 1941 marchou a Madrid para ingresar como novizo nos Paúles. Estudou Teoloxía e Historia (licenciado en 1954) en Madrid. Foi director do colexio San Narciso de Marín (1954-1958) e noutro de Barakaldo (1958-1965). Foi profesor da Igrexa no teologado San Vicente de Paúl de Salamanca, e o seu reitor (1965-1971), e no Instituto Teolóxico Gaudium et Spes (1965-1973). En 1973 trasladouse a Vigo como profesor da Escola Universitaria de Maxisterio.

Foi un dos fundadores do semanario A Nosa Terra en 1977 e un colaborador constante. Ten colaboracións n'A Trabe de Ouro e Encrucillada.

Presentouse como candidato ao senado polo BNPG nas eleccións de 1979. En 1981 foi condenado a seis meses e un día de prisión menor e a 20.000 pesetas de multa por calumnias á policía no libro Historia de Galicia, editado en 1979 pola Asemblea Nacional-Popular Galega..

Desde que se xubilou viviu no Morrazo. Finou en Salamanca o 29 de novembro de 2014.

 Obra en galego 
 Ensaio 
 A igrexa galega, 1995, A Nosa Terra.
 Alexandre Bóveda, 1999, A Nosa Terra.
 Breve historia de Galiza, 2000, A Nosa Terra.
 Martín Sarmiento, 2002, A Nosa Terra.

 Libro de conversas 
 Conversas con Francisco Carballo, con Santiago Prol e Xan Carballa, 2002, A Nosa Terra.

 Obras colectivas 
 Historia de Galicia, 1979, Frente Cultural da ANPG.
 Castelao contra a manipulación, 1984, Xistral.
 A nosa literatura, 1988.
 12 anos na búsqueda da nosa identidade, 1990.
 Historia de Galicia, 1992, A Nosa Terra.
 O mundo desde aquí, 1993, IGADI.
 Historia Xeral de Galicia, 1997, A Nosa Terra.
 Actas do Congreso Manuel María. Literatura e Nación, 2009, Fundación Manuel María.
 Moncho Reboiras. O nacionalismo galego nos anos 70, 2009, Fundación Bautista Álvarez.
 Xosé Chao Rego: renacer galego. (Actas do Simposio-Homenaxe), 2010, Fundación Bautista Álvarez.

 Obra en castelán 
 Ensaio 
 El santuario del monte Medo, 1963.

 Obras colectivas 
 La Iglesia en la Galicia contemporánea 1931-1936, 1978, Akal. Con Alfonso Magariños.

 Recoñecementos 
 Premio Galiza Mártir da Fundación Alexandre Bóveda en 2015.

 Notas 

 Véxase tamén 
 Bibliografía 

 Ligazóns externas 
  na Biblioteca Virtual Galega.
 Entrevista de Irmandade.tv

Categoría:Escritores en lingua galega
Categoría:Escritores de Galicia
Categoría:Medievalistas
Categoría:Historiadores de Galicia
Categoría:Historiadores de Galicia
Categoría:Sacerdotes católicos de Galicia
Categoría:Nados en Maceda
Categoría:Nados en 1925
Categoría:Finados en 2014